**Изх.№25-00-103/23.07.2024 г.**

**ОБС Вх. № 154/23.07.2024 г.**

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

**от**

**Добромир Шевелиев–зам.-кмет на община Рудозем**

ОТНОСНО: Разрешаване изработването на проект за изменение на Подробен устройствен план – ПРЗ за ПИ с идентификатор 63207.501.83 с УПИ IX в кв. 19а и ПИ с идентификатор 63207.99.13 с УПИ I – лесопарк в кв. 17 по плана на гр. Рудозем, общ. Рудозем. Даване на съгласие за сключване на предварителен договор по реда на чл. 15, ал. 3 и ал. 5 от ЗУТ. Одобряване на пазарна оценка, изготвена от лицензиран оценител.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Постъпило е заявление с вх. № УТ-2060-9/16.07.2024 г. от Община Рудозем, Хайрие Ризова Брахомова, Риза Асанов Брахомов и Алдин Асанов Брахомов, в качеството им на възложители, с искане за разрешаване изработването на проект за изменение на Подробен устройствен план – ПРЗ за ПИ с идентификатор 63207.501.83 с УПИ IX в кв. 19а и ПИ с идентификатор 63207.99.13 с УПИ I – лесопарк в кв. 17 по плана на гр. Рудозем, общ. Рудозем.

Съгласно приложеното към проекта техническо задание, в действащия план са заложени следните изменения:

*Предвижда се придаване на част от общински поземлен имот с идентификатор 63207.99.13*, *попадащ в УПИ I – лесопарк, в кв. 17, към съседен поземлен имот с идентификатор 63207.501.83, попадащ в УПИ IX в кв. 19а по плана на гр. Рудозем, чиито съсобственици са Хайрие Ризова Брахомова, Риза Асанов Брахомов, Алдин Асанов Брахъмов – наследници на Асан Меминов Брахомов (Хубен Валентинов Кехайов) .*

*Придаваемата част е с площ 231 кв.м.*

*След промяната площта на поземлен имот с идентификатор 63207.501.83, за който се отрежда нов УПИ IX в кв. 19а става 595кв.м.*

Съобразно изискванията на чл. 124а, ал. 1 от ЗУТ разрешение за изработване на проект за подробен устройствен план се дава с решение на Общински съвет. Съгласно чл.124б, ал.1 от ЗУТ с разрешението за изработване на подробен устройствен план се одобрява заданието по чл. 125 от ЗУТ.

Искането за разрешение за изработване на ПУП е придружено със задание, с което е спазен чл. 124а, ал. 7 от ЗУТ. Заданието е съставено от възложителите, съг­ласно изискването на чл. 125, ал. 2 от ЗУТ. То съдържа допълнителна информация за устройството на съответната територия. В него е обоснована необходимостта от изработването на проекта на устройствения план и се съдържа обосновка от­носно териториалния му обхват, вида му, както и необходимата информация за съ­ществуващото положение и за действащите за съответната територия устройствени планове.

Заявителите са пожелали одобряването на заданието с разрешението по чл. 124а, ал. 5 от ЗУТ.

С оглед на гореизложеното, заданието отговаря на законовите изисквания и е допустимо одобряването му.

Предложението за изменение на ПУП – ПР не противоречи на Общия устройствен план на община Рудозем, с което е спазено изискването на чл. 103, ал. 4 и чл. 104, ал. 1 от ЗУТ.

Съгласно чл. 15, ал. 3 от Закона за устройство на територията, границите на урегулирани поземлени имоти могат да се променят с план за регулация само със съгласието на собствениците им, изразено със заявление и предварителен договор за прехвърляне на собственост с нотариално заверени подписи. Разпоредбата на чл. 15, ал. 5 от същия закон определя, че когато с план за регулация се променят граници на урегулирани поземлени имоти - общинска собственост, договорът по ал. 3 се сключва по пазарни цени от кмета на общината в писмена форма.

Предвид гореизложеното и на основание чл. 21, ал. 1, т. 11 от ЗМСМА, чл. 124а, ал. 1, чл. 124б, ал. 1 и чл. 15, ал. 1 и ал. 3 от ЗУТ, чл. 8, ал. 9 от ЗОС, предлагам на Общински съвет –Рудозем да приеме следното

**ПРОЕКТОРЕШЕНИЕ:**

1. Одобрява представеното задание за изработване на проект за изменение на Подробен устройствен план – ПРЗ за ПИ с идентификатор 63207.501.83 с УПИ IX в кв. 19а и ПИ с идентификатор 63207.99.13 с УПИ I – лесопарк в кв. 17 по плана на гр. Рудозем, общ. Рудозем.

2. Разрешава изработване на проект за изменение на Подробен устройствен план – ПРЗ за ПИ с идентификатор 63207.501.83 с УПИ IX в кв. 19а и ПИ с идентификатор 63207.99.13 с УПИ I – лесопарк в кв. 17 по плана на гр. Рудозем, общ. Рудозем.

3. Актуализира Годишна програма за управление и разпореждане с имоти - общинска собственост за 2024 г., като в точка ІІІ, буква Г „УПИ, ИМОТИ КОИТО ОБЩИНАТА ИМА НАМЕРЕНИЕ ДА ПРОДАДЕ” се добавя:придаваема част от поземлен имот с идентификатор 63207.99.13 по КККР на гр. Рудозем с площ 231 кв.м.

4. Дава съгласие за сключване на предварителен договор за покупко-продажба по реда на чл. 15, ал. 3 и ал. 5 от ЗУТ, с който Община Рудозем да прехвърли на Хайрие Ризова Брахомова, Риза Асанов Брахомов, Алдин Асанов Брахомов – наследници на Асан Меминов Брахомов (Хубен Валентинов Кехайов) правото на собственост върху реална част от поземлен имот, както следва:

Реална част с площ 231 кв.м. от общински поземлен имот с идентификатор 63207.99.13 по кадастралната карта и кадастралните регистри на гр. Рудозем, с административен адрес: гр. Рудозем, общ. Рудозем, обл. Смолян, с трайно предназначение на територията: урбанизирана, с начин на трайно ползване: обществен селищен парк, градина, целият с площ 267249 кв.м., попадащ в УПИ I – лесопарк, кв. 17, собственост на Община Рудозем съгласно Акт за частна общинска собственост № 925/26.01.2024 г., която реална част се придава към съседен поземлен имот с идентификатор 63207.501.83, по кадастралната карта и кадастралните регистри на гр. Рудозем, с административен адрес: гр. Рудозем, ул. „Атанас Буров” № 38, общ. Рудозем, обл. Смолян, с трайно предназначение на територията: урбанизирана, с начин на трайно ползване: ниско застрояване (до 10 м.), с площ 364 кв.м., попадащ в УПИ IX, кв. 19а, собственост наХайрие Ризова Брахомова, Риза Асанов Брахомов, Алдин Асанов Брахомов – наследници на Асан Меминов Брахомов (Хубен Валентинов Кехайов).

5. Упълномощава Кмета на община Рудозем да сключи окончателен договор с Хайрие Ризова Брахомова, Риза Асанов Брахомов, Алдин Асанов Брахомов – наследници на Асан Меминов Брахомов (Хубен Валентинов Кехайов) за продажба на реалната част от поземлен имот – частна общинска собственост, подробно описана в т. 4, по пазарна оценка изготвена от лицензиран оценител в размер на 21,00 лв. на квадратен метър без ДДС.

СБ/



(Упълномощен със Заповед за заместване № РД-244/22.07.2024 г. )